বয়সী এক ভদ্রলোক স্যারের অফিসে বসা। আমাকে বসতে বলে স্যার বললেন, এই লোকটার উপকার করতে হবে| আমি ভদ্রলোকটির দিকে তাকালাম। তিনি মাথা নীচু করে তাকিয়ে আছেন নীচের দিকে। আমি কিছু বললাম না। আবার স্যারের দিকে তাকালাম। স্যার বললেন, ভদ্রলোকের একটাই ছেলে, ছেলেটা মাদকাসক্ত। কি করা যায়? বললাম, স্যার আইনত আমাদের তেমন কিছুই করার নেই। তবে যদি অবস্থা খারাপ হয় তাহলে মাদক নিরাময় কেন্দ্রে পাঠানো যেতে পারে। বিষয়টি নিয়ে আমরা কথা বলছিলাম। এরই মধ্যে স্যার দুপুরের খাবার আনালেন। ভদ্রলোককে খেতে অনুরোধ করার সাথে সাথেই তিনি হাউমাউ করে কেঁদে উঠলেন। বললেন, মুখ দিয়ে খাবার যায় না। আমার জীবনের সব শেষ। একটাই ছেলে, যে আমার চোখের দিকে তাকিয়ে কখনো কথা বলেনি, সে কি-না আমার সাথে খারাপ ব্যবহার করে, ঠিকমত খায় না, কথা বলে না কারো সাথে। দরজা বন্ধ করে থাকে, ঘুমায়। স্যার সান্ত্বনা দিয়ে বললেন, ভেঙ্গে পড়বেন না, আমরা আছি তো। ব্যবস্থা একটা হবেই।